Se billedserie - Jeg vil bare gerne have min iPhone tilbage, som jeg har betalt 4.200 kroner for, siger Brian Lau Jensen. Foto: Josefine Klitgaard

Send til din ven. X Artiklen: Brian: - Politiet tog min iPhone Modtagerens email * : Din e-mail * : Dit navn * : Evt. kommentar: *) skal udfyldes.

Brian: - Politiet tog min iPhone

Slagelse - 14. marts 2012 kl. 06:30 Af Josefine Klitgaard Kontakt redaktionen

Slagelse: Jeg ligger på gulvet i et kvarter med håndjern på, min ekskæreste råber til politiet, at jeg har hendes telefon i lommen, de tager den op af min lomme, og giver den til hende.



Det fortæller 27-årige Brian Lau Jensen, der mener, at han er blevet bestjålet af politiet. Episoden fandt sted den 2. februar i ekskærestens lejlighed i Korsør. Brian Lau Jensen er flyttemand og venter barn med sin, nu, ekskæreste.



- Hun var sur over, at jeg kom tre timer senere hjem, fordi jeg havde været ude og drikke øl sammen med mine kolleger, fortæller han.



Telefonen er en iPhone, som Brian Lau Jensen har købt og betalt i sit eget navn.



Skænderiet med den daværende kæreste udvikler sig den 2. februar så voldsomt, at Brian ser sig nødsaget til at ringe efter politiet.



- Da politiet kommer, tager de med det samme min ekskærestes parti. Hun kendte også den kvindelige betjent i forvejen, siger han.



Politiet anholder ham for at have et truende adfærd.



- Jeg var fuld, og da de så tager min telefon, bliver jeg også ubehagelig, erkender Brian Lau Jensen.

Hvor er den? Ekskæresten nægter i dag, at hun stadig har telefonen.



- Jeg anmeldte tyveriet af telefonen skriftligt et par dage efter, at episoden fandt sted, men jeg hørte aldrig noget fra politiet, forklarer han.



Der går fire uger, før Brian Lau Jensen igen henvender sig - denne gang personligt - på Slagelse politistation.



På stationen får Brian Lau Jensen at vide, at det jo "bare er en telefon", og han skal se at komme videre.



- Det kan godt være, at de ikke regner 4.200 kroner for noget, men det er altså mange penge for mig, siger han.



Læs resten af historien i Sjællandske onsdag. Ekskæresten nægter i dag, at hun stadig har telefonen.- Jeg anmeldte tyveriet af telefonen skriftligt et par dage efter, at episoden fandt sted, men jeg hørte aldrig noget fra politiet, forklarer han.Der går fire uger, før Brian Lau Jensen igen henvender sig - denne gang personligt - på Slagelse politistation.På stationen får Brian Lau Jensen at vide, at det jo "bare er en telefon", og han skal se at komme videre.- Det kan godt være, at de ikke regner 4.200 kroner for noget, men det er altså mange penge for mig, siger han.Læs resten af historien i Sjællandske onsdag.